



**ДО**

**ОБЛАСТНИЯ УПРАВИТЕЛ НА СОФИЯ – ГРАД**

**Г-Н НИКОЛАЙ ПЕХЛИВАНОВ**

**УЛ. „АЛАБИН “ № 22**

**ГР. СОФИЯ 1000**

**ДО**

**КМЕТА НА СТОЛИЧНА ОБЩИНА**

**Г- ЖА ЙОРДАНКА ФАНДЪКОВА**

**УЛ. „МОСКОВСКА“ № 33**

**ГР.СОФИЯ 1000**

**ДО**

**ДИРЕКТОРА НА СТОЛИЧНА ДИРЕКЦИЯ**

**НА ВЪТРЕШНИТЕ РАБОТИ**

**СТАРШИ КОМИСАР ГЕОРГИ ХАДЖИЕВ**

**УЛ. „АНТИМ І“ № 5**

**ГР. СОФИЯ**

**E-mail:** [**sdvr@mvr.bg**](mailto:sdvr@mvr.bg)

**ДО**

**РЕГИОНАЛНО УПРАВЛЕНИЕ НА ОБРАЗОВАНИЕТО – СОФИЯ-ГРАД**

**Г-ЖА ВАНЯ КАСТРЕВА**

**УЛ. „АНТИМ I-ви“ №17**

**ГР.СОФИЯ 1303**

**Е-mail: rio\_sofia\_grad@mon**

**ДО**

**РЪКОВОДИТЕЛИ НА ЛЕЧЕБНИ ЗАВЕДЕНИЯ НА ТЕРИТОРИЯТА**

**НА ГРАД СОФИЯ**

**Относно:** Заповед № РД-01-277/26.05.2020 г. на министъра на здравеопазването.

**УВАЖАЕМИ ГОСПОДИН ПЕХЛИВАНОВ,**

**УВАЖАЕМА ГОСПОЖО ФАНДЪКОВА,**

**УВАЖАЕМИ КОМИСАР ХАДЖИЕВ,**

**УВАЖАЕМА ГОСПОЖО КАСТРЕВА,**

**УВАЖАЕМИ ГОСПОЖИ И ГОСПОДА,**

Във връзка с отмяна на Заповед № РД-01-272/20.05.2020 г. на министъра на здравеопазването, Ви уведомявам:

I. Въвеждат се следните временни противоепидемични мерки, считано от 26 май 2020 г. до 14 юни 2020 г.:

1. Не се разрешават посещенията в:

а) увеселителни и игрални зали, дискотеки и барове;

б) закрити тьрговски площи на заведения за хранене и развлечения - ресторанти, заведения за бързо обслужване, питейните заведения и кафе-сладкарници, развлекателни центрове, детски и спортни съоръжения на закрито, в т.ч и тези в тьрговски центрове тип МОЛ, с изключение на заведенията за хранене в тях с открита площ и самостоятелен вход;

2. Считано от 01.06.2020 г. се разрешават посещенията в закрити площи на ресторанти, заведения за бързо хранене, питейни заведения, кафе-сладкарници, детски и спортни съоръжения на закрито, увеселителни и игрални зали, в т.ч. и тези в тьрговски центрове тип МОЛ, с изключение на дискотеки, пиано-бар и нощен бар, съгласно указанията по т. II.

3. Преустановяват се присъствените учебни занятия в училища, центрове за подкрепа на личностно развитие и специализираните обслужваши звена от системата на предучилищното и училищното образование, както и във висшите училища. Институциите от системата на предучилишното и училищно образование организират обучение на ученици, оценяване и подкрепа за личностно развитие, а висшите училища организират обучение и оценяване на студенти и на докторанти доколкото и ако е възможно от разстояние в електронна среда чрез използване на средствата на информационните и комуникационните технологии. Изключение от забраната се допуска по отношение на:

а) присъствието на деца, на ученици, на студенти и на докторанти на територията на институции от системата на предучилищното и училищното образование и на територията на висшите училища за осъществяване на дейности по приклочването на учебната 2019/2020 г., както и за практически обучения и изпити по практика и за подготовката на учебна 2020/2021 г., когато е невъзможно тези дейности да се реализират от разстояние в електронна среда и/или е неотложно реалното присъствие. В тези случаи директорът на институцията, съответно ректорът на висшето училище, създава организация за стриктно спазване на въведените противоепидемични мерки.

б) присъствието на деца и ученици за осъществяване на дейности за подкрепа на личностно развитие по смисъла на Закона за предучилищното и училищното образование, съгласно указанията по т. II.

4. Считано от 01.06.2020 г. се разрешават всички извънкласни занимания, в т.ч. занимални, клубове, детски центрове и други, съгласно указанията по т. II.

5. Не се разрешава провеждане на масови спортни мероприятия на открити и на закрити места (в спортни центрове, клубове и други).

Изключение от забраната се допуска за колективно и индивидуално спортуване без състезателен характер, без публика на открито, за фитнес центрове и зали, при заетост на местата не повече от 10 човека за груповите занимания, и не повече от 1 човек на 4 кв.м. площ. Изключение от забраната се допуска за индивидуални спортни занимания на закрито, без състезателен характер, без публика. Изключения от забраната се допускат за самостоятелни плувни комплекси и басейни, аквапаркове, без да се разрешава функционирането на прилежащи към тях търговски обекти, считано до 01.06.2020 г.

Считано от 22.05.2020 г. се разрешават колективни спортни занимания на закрито,без състезателен характер, публика.

Считано от 26.05.2020 г. се разрешават индивидуалните и колективните спортни занимания на закрито и на открито, без състезателен характер, без публика за деца до 18 годишна възраст.

Допуска се организиране и провеждане на подготвителен триседмичен период за възстановяване тренираността на професионалните футболисти и подновяване на първенството за първа и втора професионална футболна лига на етапи, считано от 15.05.2020 г., а считано от 05.06.2020 г. може да започне първенството за първа и втора професионална лига, без публика.

Допуска се възстановяването на тренировъчния процес за спортистите в Програмата за олимпийска подготовка за 2021 г. единствено в определените за целта специализирани спортни бази.

6. Забранява се провеждането на масови научни мероприятия (конференции, симпозиуми и други).

7. Считано от 26.05.2020 г. се разрешават културно-развлекателни мероприятия (театри, концерти, сценични прояви, занятия за танцовото, творческото и музикалното изкуство, както и занимални от юридически и физически лица и други), при заетост на местата до 30 % от общия им капацитет на закрито и до 50 % от общия им капацитет на открито и при максимален капацитет на използване на залите (читалища, детски колмплекси, културни домове, младежки центрове, училищни салони и зали, частни обекти, военни клубове и други) според квадратурата на помещението при заетост на местата не повече от 20 човека за груповите занимания, и не повече от 1 човек на 4 кв. м. площ при условията на т. II.

8. Забраняват се посещения на външни лица/свиждания в лечебни заведения за болнична помощ и в специализираните институции за предоставяне на социални услуги и такива за социални услуги от резидентен тип за деца и възрастни.

9. Определя се часови диапазон от 8,30 до 10,30 часа всеки ден, в който само лицата на видима възраст над 60 (шестдесет) години могат да посещават хранителните магазини и аптеките.

10. Дейностите, които не са преустановени или забранени със тази заповед, се провеждат при спазване на всички противоепидемични мерки, въведени със Заповед № РД-01-262/14.05.2020 г.

II. Министрите съгласно функционалната си компетентност могат да дават указания, след съгласуване с министъра на здравеопазването, за прилагането на въведените мерки в контролираните от тях сфери и да създават организация за изпълнението им. Указанията се публикуват на интернет страницата на съответното министерство и на интернет страницата на Министерството на здравеопазването.

III. Кметовете на общини могат да издават заповеди за прилагането на въведените мерки в рамките на техните правомощия. Заповедите се публикуват на интернет страницата на съответната община. Кметовете на общини създават организация за работа на детските ясли и детските градини на територията на съответната община, съобразно спецификата на всяка община и съобразно указанията по т. II.

IV. Областните управители, кметове и държавни органи да оказват пълно съдействие като създават организация за осъществяването на контрол по изпълнението на разпоредените мерки.

**С уважение**,

